Термоцентрала рудника угља у Врднику је стављена у погон 1911. године, има статус споменика културе од великог значаја. Током НАТО бомбардовања зграда је претрпела колатерална оштећења. Међутим, по завршетку бомбардовања у периоду 1999-2000. године, локалне власти су централу до темеља срушиле и развукле метална постројења и опеку које су коришћене за градњу стамбених и пословних објеката. Правосудни органи ни до данас нису процесуирали ову тоталну девастацију.